Pont de por al cinema Tívoli
2025-07-24

Els amants del seté art tenen per davant, a Burjassot, un pont de por. Cinc dies seguits de programació cinematogràfica, al cinema Tívoli, la cartellera del qual inclourà, com és habitual una combinació de cinema per a tota la família, una proposta de cinema espanyol i, per ser el pont que és, el de Tots els Sants, una de terror.

La proposta de cinema familiar arriba amb Lilo, mi amigo el cocodrilo, una pel·lícula que es projectarà en cinc sessions: el divendres 28 i el dissabte 29 d’octubre, a les 19.30 h; el diumenge 30, a les 16.30 h; el dilluns 31, a les 19.30 h i el dimarts 1 de novembre, a les 16.30 h. Basada en la sèrie de llibres súper vendes de Bernard Waber, Lilo, mi amigo el cocodrilo és una comèdia musical que mescla acció real i animació per ordinador i que compta amb la interpretació de l’actor Javier Bardem i amb la veu de Shawn Mendes. Els protagonistes d’aquesta emotiva història són els membres de la família Primm. Quan aquesta es muda a Nova York, Josh, el seu fill adolescent, lluita per adaptar-se a la seua nova escola i nous amics. Tot això canvia quan descobreix a Lilo, un cocodril cantant, a qui li agrada donar-se banys, el caviar i la bona música, vivint en l’àtic de la seua nova casa. Els dos es converteixen en millors amics, però quan l’existència de Lilo es veu amenaçada pel seu malvat veí Mr. Grumps, els Primm hauran d’aliar-se amb el carismàtic amo de Lilo, Hector P. Valenti, per a mostrar al món que la família pot sorgir dels llocs més inesperats i que no hi ha res dolent a conviure amb un gran cocodril cantant, amb una personalitat encara major.

Concentrades les seues projeccions en el cap de setmana, el divendres 28 i el dissabte 29 a les 22.30 h i el diumenge 30, a les 19.30 h, arriba també a la sala fosca del Tívoli la pel·lícula espanyola Los renglones torcidos de Dios, adaptació al cinema de la famosa novel·la de Torcuato Lucca de Tena. Oriol Paulo dirigeix a Bàrbara Lennie i a Eduard Fernández. En la trama, Lennie dona vida a Alice, una investigadora privada que ingressa en un hospital psiquiàtric simulant una paranoia per a recaptar proves del cas en el qual treballa: la mort d’un intern en circumstàncies poc clares. No obstant això, la realitat a la qual s’enfrontarà en el seu tancament superarà les seues expectatives i posarà en dubte el seu propi seny. Un món desconegut i apassionant es mostrarà davant els seus ulls. El curs que prendran els esdeveniments la farà passar de detectiu a sospitosa en un joc de pistes mestre, en el qual res és el que sembla.

Finalment, el cinema Tívoli completa la seua cartellera per al pont de Tots els Sants, amb la pel·lícula Smile, una de terror que es projectarà el dilluns 31 d’octubre a les 22.30 h i el dimarts 1 de novembre, a les 19: 30h. Després de presenciar l’horrible i sagnant suïcidi d’una pacient, la doctora Rose Cotter (Sosie Bacon) comença a experimentar successos esgarrifosos que s’escapen de tota explicació possible. A mesura que una por colpidora comença a afectar a tots els aspectes de la seua vida, Rose es veurà obligada a buscar en els racons del seu problemàtic passat per a sobreviure i escapar de la seua terrorífica nova realitat.

El preu únic de les entrades per a gaudir del cinema a Burjassot és de 4€ i les mateixes poden adquirir-se, bé telemàticament, bé en la pròpia taquilla del Tívoli, des de mitja hora abans de l’inici de la projecció.